ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องยกเลิกอัตราค่าบริการขั้นสูงชั่วคราว ตามประกาศคณะกรรมการกิจการโทรคมนาคมแห่งชาติเรื่องอัตราขั้นสูงของค่าบริการและการเรียกเก็บเงินค่าบริการล่วงหน้าในกิจการโทรคมนาคมพ.ศ. ๒๕๔๙ โดยที่เห็นเป็นการสมควรส่งเสริมให้บริการโทรคมนาคมเกิดการแข่งขันที่มีประสิทธิภาพบนพื้นฐานของการแข่งขันโดยเสรีอย่างเป็นธรรมและเพื่อให้การกำกับดูแลอัตราค่าบริการโทรคมนาคมมีความชัดเจนมากยิ่งขึ้นอาศัยอำนาจตามความในมาตรา ๒๗ (๙) (๒๔) ประกอบมาตรา ๘๑ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖ มาตรา๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและตามมาตรา ๖๐ แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นกฎหมายที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติจึงกำหนดหลักเกณฑ์ยกเลิกอัตราค่าบริการขั้นสูงชั่วคราวตามประกาศคณะกรรมการกิจการโทรคมนาคมแห่งชาติเรื่องอัตราขั้นสูงของค่าบริการและการเรียกเก็บเงินค่าบริการล่วงหน้าในกิจการโทรคมนาคมพ.ศ. ๒๕๔๙ ไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติเรื่อง ยกเลิกอัตราค่าบริการขั้นสูงชั่วคราวตามประกาศคณะกรรมการกิจการโทรคมนาคมแห่งชาติ เรื่องอัตราขั้นสูงของค่าบริการและการเรียกเก็บเงินค่าบริการล่วงหน้าในกิจการโทรคมนาคมพ.ศ. ๒๕๔๙ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับ หรือคำสั่งอื่นใด ในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนข้อ ๔ ในประกาศนี้ผู้รับใบอนุญาตแบบที่สาม หมายความว่าผู้รับใบอนุญาตประกอบกิจการโทรคมนาคมแบบที่สามและให้หมายรวมถึงผู้ได้รับอนุญาตสัมปทาน หรือสัญญาจากบริษัท กสท โทรคมนาคม จำกัด (มหาชน)หรือบริษัท ทีโอที จำกัด (มหาชน)ซึ่งมีสิทธิหน้าที่และความรับผิดเช่นเดียวกับผู้รับใบอนุญาตประกอบกิจการโทรคมนาคมแบบที่สามตามพระราชบัญญัติการประกอบกิจการโทรคมนาคมพ.ศ. ๒๕๔๔ ด้วย โดยอนุโลมผู้รับใบอนุญาตแบบที่สามที่ไม่มีอำนาจเหนือตลาดอย่างมีนัยสำคัญ หมายความว่าผู้รับใบอนุญาตแบบที่สามที่ไม่ได้ถูกกำหนดให้เป็นผู้มีอำนาจเหนือตลาดอย่างมีนัยสำคัญในตลาดค้าปลีกบริการโทรศัพท์เคลื่อนที่ภายในประเทศตามประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ.๒๕๕๒ข้อ ๕ ให้ยกเลิกอัตราค่าบริการขั้นสูงชั่วคราวตามข้อ ๔ วรรคหนึ่งของประกาศคณะกรรมการกิจการโทรคมนาคมแห่งชาติ เรื่องอัตราขั้นสูงของค่าบริการและการเรียกเก็บเงินค่าบริการล่วงหน้าในกิจการโทรคมนาคมพ.ศ. ๒๕๔๙ จนกว่าคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ จะกำหนดเป็นอย่างอื่นข้อ ๖ ผู้รับใบอนุญาตแบบที่สามที่ให้บริการโทรคมนาคมประเภทอื่นที่มิใช่บริการโทรศัพท์เคลื่อนที่ประเภทเสียงภายในประเทศตามกฎหมายว่าด้วยการประกอบกิจการโทรคมนาคมและผู้รับใบอนุญาตแบบที่สามที่ไม่มีอำนาจเหนือตลาดอย่างมีนัยสำคัญที่ให้บริการโทรศัพท์เคลื่อนที่ประเภทเสียงภายในประเทศได้รับการยกเว้นไม่ต้องปฏิบัติตามหลักเกณฑ์เกี่ยวกับการเปลี่ยนแปลงอัตราค่าบริการตามข้อ๑๑ ถึงข้อ ๑๕ ของประกาศคณะกรรมการกิจการโทรคมนาคมแห่งชาติ เรื่องอัตราขั้นสูงของค่าบริการและการเรียกเก็บเงินค่าบริการล่วงหน้าในกิจการโทรคมนาคมพ.ศ. ๒๕๔๙ จนกว่าคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ จะกำหนดเป็นอย่างอื่นประกาศณ วันที่ ๒๖ กันยายน พ.ศ. ๒๕๕๕พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๑๐ ตุลาคม ๒๕๕๕ชาญ/ผู้ตรวจ๑๗ ตุลาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๕๒ ง/หน้า ๒๓/๕ ตุลาคม ๒๕๕๕